Juunikuu esimesed 6 päeva on möödunud ehitus- ja sisustuspoode kammides.  Kodu sisustamine on pirtsaka võhiku jaoks täisajaga töö, õhtuks olen surmväsinud ning pokkerit lihtsalt ei jaksa mängida.  Selle olen ammu enda peal ära katsetanud, et väsinult ning vastutahtmist lauda istumine tähendab  raha tuuldeloopimist, mistõttu pole end ka eriti sundinud.  Tänaseks olen juba enam-vähem harjunud päevaplaaniga:  8.00-9.30 äratus, hommikusöök, lapsed lasteaeda  9.30-14.30 2 plaadipoodi, vannitoapood, kaminapood  14.30-15.15 lõunasöök  15.15 - 18.00 köögipood, söögipood, lapsed aiast ja koju,  ning ei kukkunudki koos lastega kell 22 voodisse.  Mängin Pacificus PokerNewsi freerolli ja 5,5 turniiri, aga ega ilmselt rohkem ei jõuagi, sest tegelikult tunnen, et needki võiks  juba läbi saada. Nõme oleks meelega lahmima hakata, kuid soov on seda teha küll!  WSOP satikale sain nagunii koha juba puhtalt registreerimise eest, sest turniiril, kus 8-le esimesele koht antakse, osaleb vaid 7 mängijat